
Σκοπός
Η οδηγία περιγράφει τον τρόπο προστασίας προσωπικών δεδομένων, στο πλαίσιο του Bring Your Own Device (BYOD) για το Πανεπιστήμιο και τους χρήστες συσκευών.
Ανάλυση

Πανεπιστήμιο: 
Η προστασία των φορητών συσκευών είναι πρωταρχικής σημασίας για το Πανεπιστήμιο προκειμένου να διατηρείται η εμπιστευτικότητα των πληροφοριών που αποθηκεύονται σε αυτές. Συγκεκριμένα, το Πανεπιστήμιο θα πρέπει να υλοποιήσει την παρακάτω λίστα οδηγιών: 
1. Δημιουργία κατάλληλης πολιτικής Ασφάλειας Πληροφοριών. Ενδεικτικά να περιλαμβάνει αναφορά σε:
a. Στη δέσμευση του Πανεπιστημίου για την προστασία των προσωπικών δεδομένων των φυσικών προσώπων όταν πραγματοποιείται πρόσβαση σε αυτά μέσα από φορητές – κινητές συσκευές εργαζομένων και εξωτερικών συνεργατών,
b.  Στη χρήση κατάλληλων οργανωτικών και τεχνικών μέτρων για την προστασία των προσωπικών δεδομένων.
2. Τεκμηρίωση και εφαρμογή κατάλληλων διαδικασιών για την διαχείριση των φορητών  - κινητών συσκευών για όλο τον κύκλο ζωής τους (πχ την καταγραφή τους , τα βήματα που ακολουθούνται όταν ολοκληρωθεί ο κύκλος χρήσης τους). 
3. Εφαρμογή κατάλληλης πολιτικής απόσυρσης φορητών συσκευών καθώς και των υποχρεώσεων που διέπουν τους χρήστες (εργαζόμενοι , εξωτερικοί συνεργάτες).
4. Εφαρμογή κατάλληλης πολιτικής Ασφάλειας Πληροφοριών του Πανεπιστημίου που να περιλαμβάνει αναφορές στην αποδεκτή χρήση φορητών συσκευών των χρηστών.
5. Προγραμματισμό και υλοποίηση εκπαιδεύσεων των χρηστών του Πανεπιστημίου στους οποίους επιτρέπεται να κάνουν χρήση των δικών τους φορητών συσκευών (awareness training) καθώς και αξιολόγηση της αποτελεσματικότητας της.
6. Δημιουργία πολιτικής καθώς και εφαρμογή διαδικασίας  λήψης αντιγράφων ασφαλείας προσωπικών δεδομένων αλλά και περιοδικών δοκιμαστικών δοκιμών επαναφοράς αυτών, ώστε να εξασφαλιστεί ότι σε περίπτωση απώλειας των φορητών συσκευών τα προσωπικά δεδομένα παραμένουν διαθέσιμα προς χρήση στα πλαίσια των εφαρμοζόμενων σκοπών επεξεργασίας.
7. Εφαρμογή πολιτικής ελέγχου απομακρυσμένης πρόσβασης φορητών συσκευών σε εσωτερικούς πόρους του οργανισμού (για παράδειγμα την εφαρμογή κρυπτογράφησης στην απομακρυσμένη πρόσβαση στο email του Πανεπιστημίου). 
8. Διενέργεια μελέτης εκτίμησης κινδύνων ασφάλειας πληροφοριών.
9. Κατάρτιση σχεδίου αντιμετώπισης των κινδύνων που προκύπτουν μέσα από την μελέτη εκτίμησης κινδύνων Ασφάλειας Πληροφοριών. 
10. Διενέργεια Εκτίμησης αντίκτυπου για τα προσωπικά δεδομένα του Πανεπιστημίου.
11. Σχεδιασμός και υλοποίηση διαδικασίας διαχείρισης των παραβιάσεων της ασφάλειας των  προσωπικών δεδομένων ή της διαρροής αυτών.
12. Προσδιορισμός και καταγραφή κατάλληλων απαιτήσεων παραμετροποίησης των φορητών συσκευών (για παράδειγμα μέσα από την εκπαίδευση των χρηστών ή την χρήση εργαλείου Mobile Device Management). 
13. Εγκατάσταση και παραμετροποίηση εργαλείου Mobile Device Management που ενδεικτικά παρέχει τις εξής δυνατότητες:
a. Δημιουργία κεντρικής λίστα (inventory) όλων των υπό διαχείριση φορητών συσκευών
b. Κεντρική διαχείριση όλων των υπό παρακολούθηση φορητών συσκευών
c. Υλοποίηση mobile device policy χρήση pin/ password
d. Δυνατότητες απομακρυσμένης εγκατάστασης λογισμικού στις φορητές συσκευές
e. Δυνατότητα παρακολούθησης αλλαγών που μπορούν να πραγματοποιηθούν στις φορητές συσκευές από τους χρήστες (πχ η εγκατάσταση μιας εφαρμογής) 
f. Σε περίπτωση απώλειας της συσκευής, την ύπαρξη δυνατότητας απομακρυσμένης πρόσβασης των διαχειριστών των συστημάτων του Οργανισμού στην φορητή συσκευή ώστε να εξασφαλιστεί το κλείδωμα  αλλά και η  διαγραφή των προσωπικών δεδομένων που μπορεί να περιέχει
g. Χρήση κατάλληλων τεχνικών αυθεντικοποίησης των χρηστών των φορητών συσκευών (π.χ. με χρήση passwords)
h. Δυνατότητα χρήσης κρυπτογράφησης για την προστασία των προσωπικών δεδομένων που βρίσκονται αποθηκευμένες σε φορητές συσκευές, εξωτερικούς σκληρούς δίσκους, usb sticks κ.λπ. 
i. Εφαρμογή περιοδικής και προγραμματισμένης εγκατάστασης αναβαθμίσεων ασφάλειας στις φορητές συσκευές των χρηστών του Πανεπιστημίου

Χρήστες:
Οι χρήστες φορητών συσκευών είναι υπεύθυνοι για την προστασία του εξοπλισμού που τους έχει παραχωρηθεί. Συγκεκριμένα:
1. Θα πρέπει να λαμβάνουν όλα τα απαραίτητα μέτρα, ώστε να προστατεύουν τις φορητές συσκευές και τις πληροφορίες που αυτές περιέχουν. 
1. Οι φορητές συσκευές δεν θα πρέπει να μένουν ανεπιτήρητες σε δημόσιους χώρους. 
2. Όταν χρησιμοποιούνται σε δημόσιους χώρους, ειδική μέριμνα θα πρέπει να λαμβάνεται ώστε να μην είναι εύκολη η ανάγνωση πληροφοριών από την οθόνη της συσκευής  από άτομα που βρίσκονται στον ίδιο χώρο
3. Οι περιπτώσεις απώλειας ή κλοπής φορητής συσκευής θα πρέπει να αναφέρονται άμεσα στον Υπεύθυνο Προστασίας Δεδομένων.

